Do poletja 1941 je dosegel 13 zračnih zmag, takrat pa je s svojo enoto sodeloval pri začetku operacije Barbarossa. Na prvi dan invazije na Sovjetsko zvezo, 22. junija 1941, se je pri vračanju z naloge nad Litvo s svojimi tovariši zapletel v spopad s sovjetskimi lovci Polikarpov I-15bis. V tem spopadu je sestrelil tri letala, še isti dan pa še dva. 25. junija je pri vzletanju z letališča v Vilni, kjer je imela njegova enota bazo, s svojim Bf 109 F-2 (W.Nr. 8104) trčil v sosednje letalo. Obe letali sta strmoglavili in na tleh zagoreli. Iz gorečega letala se je Wilcke rešil z lažjimi poškodbami.